title: Leptinotarsa decemlineata
text: O cuco d'as trunfas (Leptinotarsa decemlineata (Say, 1824)) ye un insecto d'a orden d'os Coleoptera y familia Chrysomelidae que ye una d'as prencipals plagas d'os cautivos de trunfa. Hue en día se considera que ye l'insecto defoliador de trunfas mas important. Tamién puede causar mals considerables a los cautivos de tomate y alberchena, ya que tanto os adultos como as tenyas s'alimentan d'a follarasca d'as plantas.
  
  Per un regular, tien entre 6 y 11 mm de luengo y 3 mm d'amplo. Pesa 50–170 mg. Son de color amariella anaranchada con 10 rayas negras caracteristicas.
  
  Orichinario d'as Montanyas Rocosas, s'extendió a escape en os cautivos de trunfa en America y dimpués en Europa dende 1859 en adebant.
  
  Referencias
  
  Vinclos externos 
  
  Leptinotarsa
  Insectos presents en Aragón